CELEX: E2010P0004
Language: fi
Date: 2010-05-21 00:00:00
Title: Liechtensteinin ruhtinaskunnan 21 päivänä toukokuuta 2010 EFTAn valvontaviranomaista vastaan nostama kanne (Asia E-4/10)

15.7.2010   
            
            
               FI
            
            
               Euroopan unionin virallinen lehti
            
            
               C 191/11
            
         Liechtensteinin ruhtinaskunnan 21 päivänä toukokuuta 2010 EFTAn valvontaviranomaista vastaan nostama kanne
   (Asia E-4/10)
   2010/C 191/09
   Liechtensteinin ruhtinaskunta, osoite EEA Coordination Unit, Austrasse 79/Europark, FL-9490 Vaduz, asiamiehenään tri Andrea Entner-Koch, on nostanut 21. toukokuuta 2010 EFTAn tuomioistuimessa kanteen EFTAn valvontaviranomaista vastaan.
   Liechtensteinin ruhtinaskunta on pyytänyt EFTAn tuomioistuinta:
   
               1)
            
            
               kumoamaan 24. maaliskuuta 2010 tehdyn EFTAn valvontaviranomaisen päätöksen Liechtensteinin verolain alaisesta vakuutusalan kytkösyhtiöiden verotuksesta (päätös nro 97/10/KOL)
            
         
               2)
            
            
               tai vaihtoehtoisesti kumoamaan EFTAn valvontaviranomaisen 24. maaliskuuta 2010 antaman päätöksen nro 97/10/KOL 3–4 artiklan siltä osin kuin niissä määrätään ko. päätöksen 1 artiklassa mainitun tuen takaisinperinnästä.
               sekä
            
         
               3)
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomaisen 24. maaliskuuta 2010 antamassa päätöksessä nro 97/10/KOL todetaan, että (jälleen)vakuutusalan kytkösyhtiöihin Liechtensteinissa sovellettavat verolait (em. lain 82 artiklan a kohta sekä 88 artiklan d kohdan 3 alakohta) olivat ETA-sopimuksen 61 artiklan 1 kohdassa tarkoitettua valtion tukea, sillä ne verottivat (jälleen)vakuutusalan kytkösyhtiöitä edullisemmin kuin ”tavallisia vakuutusyhtiöitä”. EFTAn valvontaviranomainen päätti myös, että väitetty valtiontuki oli laiton ja se on perittävä takaisin (jälleen)vakuutusalan kytkösyhtiöiltä 6. marraskuuta 2001 alkaen.
            
         
               —
            
            
               Kantaja katsoo, että kyseiset verosäännökset eivät ole ETA-sopimuksen 61 artiklan 1 kohdassa tarkoitettua valtiontukea.
            
         
               —
            
            
               Kantaja väittää, että EFTAn valvontaviranomainen
               
                           —
                        
                        
                           teki virheen soveltaessaan ETA-sopimuksen 61 artiklan 1 kohtaa vakuutusalan kytkösyhtiöiden verotukseen Liechtensteinin verolain nojalla, sekä määrätessään vakuutus- ja jälleenvakuutusalan kytkösyhtiöt maksamaan takaisin väitetyn laittoman valtiontuen ajalta alkaen 6. marraskuuta 2001;
                        
                     
                           —
                        
                        
                           sovelsi virheellisesti ETA-sopimuksen 61 artiklan 1 kohtaa kytkösyhtiöihin ottaen huomioon niiden erityisluonteen ja rajatun toiminta-alan;
                        
                     
                           —
                        
                        
                           ei perustellut kiistanalaista päätöstään asianmukaisesti siten kuin valvonta- ja tuomioistuinsopimuksen 16 artiklassa määrätään.